Slovinské euromince

Slovinské euromince sú euromince so slovinským národným motívom. Sú v obehu od 1. januára 2007, kedy Slovinsko prešlo z toliara na euro. Stalo sa tak prvým členom eurozóny z nových členských štátov Európskej únie. Slovinsko je členom EÚ od 1. mája 2004 a tiež je členom Európskej menovej únie.

Pred vstupom do Eurozóny bolo tiež jedným z členov EMS II. Výmenný kurz toliara k euru sa do júna 2006 mohol pohybovať iba v rozmedzí 15 %, potom bol stanovený na 239,640 toliarov za euro.

Slovinská písaná verzia a výslovnosť názvu meny je Evro.

Vzhľad približne 230 miliónov slovinských euromincí (celková nominálna hodnota slovinských euromincí je približne 80 miliónov eur) bol odhalený 7. októbra 2005. Navrhli ho Miljenko Licul, Maja Licul a Janez Boljka. Na obvode všetkých eurových mincí je vyobrazených 12 hviezd európskej vlajky a slovo Slovenija, čo znamená v slovinčine Slovinsko.

Na obvode všetkých mincí je 12 hviezd symbolizujúcich EÚ striedavo s písmenami nápisu „SLOVENIJA“ (slovinsky Slovinsko). Mince každej nominálnej hodnoty zobrazujú rozdielne motívy:
 1 cent – motív bociana prevzatý z dvadsať toliarovej mince
 2 centy – kniežací kameň, na ktorom boli korunované korutánske kniežatá a neskôr vojvodovia
 5 centov – obraz, ktorý namaľoval Ivan Grohar, zobrazujúci rozsievača (po slovinsky Sejalec), ktorý seje 30 hviezd – v skutočnosti motív obsahuje 13 hviezd vnútri a 12 hviezd na okraji (jedna z nich súvisí i s vnútorným motívom), dokopy 25 hviezd symbolizujúcich počet členov EÚ v okamihu prijatí eura
 10 centov – neuskutočnený návrh slovinskej parlamentnej budovy s nápisom „Katedrala svobode“ (po slovensky „Katedrála slobody“), ktorý vytvoril Jože Plečnik
 20 centov – dvaja lipicáni a nápis „Lipicanec“ (po slovensky „Lipicáni“)
 50 centov – hora Triglav pod súhvezdím Raka (Slovinsko vyhlásilo nezávislosť vo zvieratníkovom období Raka) a nápis „Oj Triglav moj dom“ (po slovensky „Ó Triglav, môj domov“)
 1 euro – kresťanský reformátor Primož Trubar a nápis „Stati inu obstati“ (po slovensky „Stáť a obstáť“)
 2 eurá – národný slovinský básnik France Prešeren (iba jeho silueta, pretože v súčasnosti nie je úplne isté, ako v skutočnosti vyzeral) a prvý verš siedmej strofy Zdravljice (po slovensky Zdravica), slovinskej národnej hymny

Slovinsko nemá vlastnú mincovňu, preto sú Slovinské euromince razené v rôznych iných európskych mincovniach. V rokoch 2007, 2009 – 2011 boli razené vo Fínskej mincovni vo Vantaa, v roku 2008 a 2014 v holandskej kráľovskej mincovní (Royal Dutch Mint) v Utrechte, v rokoch 2012, 2013, 2015, 2017 a 0,1 € 2018 boli razené v Slovenskej mincovni v Kremnici a v roku 2016, 2018 (okrem 0,1 €) a 2019 v talianskej mincovni v Ríme. 

Vzhľad slovinských euromincí
 0,01 € 0,02 € 0,05 €    motív bociana  kniežací kameň obraz rozsievača 0,10 € 0,20 € 0,50 €    neuskutočnený návrh slovinskeho parlamentu dvaja lipicáni  hora Triglav pod súhvezdím Raka  1 € 2 € 2 € hrana mince   S L O V E N I J A · Slovinsko slovinsky kresťanský reformátor Primož Trubar  France Prešeren a prvý verš siedmej strofy slovinskej národnej hymny

Emisný náklad obehových euromincí
Nominálna hodnota €0,01€0,02€0,05€0,10€0,20€0,50€1,00€2,00              2007      44 600 000      44 150 000      43 700 000      42 700 000      37 150 000      32 300 000      29 650 000      21 250 000              2008      *      *      *      *      *      *      *      *              2009      17 900 000      12 300 000      *      *      *      *      *      *              2010      *      *      *      *      *      *      *      *              2011      *      *      *      *      *      *      *      *              2012      *      *      *      *      *      *      *      *              2013      *      *      *      *      *      *      *      *              2014      *      *      *      *      *      *      *      *              2015      10 000 000      *      *      *      *      *      *      *              2016      25 000 000      *      *      *      *      *      *      *              2017      *      *      *      *      *      *      *      *              2018      16 000 000      6 000 000      *      3 000 000      *      *      *      *              2019                              ?      *      *      *              2020                                                * Malé množstvá len pre oficiálne súbory

 Dvojeurové pamätné mince 
 2007 – 50 rokov od podpísania Rímskych zmlúv
 2008 – 500 rokov od narodenia Primoža Trubara
 2009 – 10. výročie hospodárskej a menovej únie
 2010 – 200. výročie objavenia botanickej záhrady v Ľubľane
 2011 – 100. výročie narodenia Franca Rozmana-Stana
 2012 – Desať rokov eurových bankoviek a mincí
 2013 – 800 rokov od objavu jaskyne Postojnska
 2014 – 600. výročie korunovácie Barbary Celjskej
 2015 – 2000. výročie založenie mesta Emona (Ľubľana) Rimanmi
 2015 – 30. výročie vzniku vlajky Európskej únie
 2016 – 25. výročie nezávislosti Slovinskej republiky
 2017 – 10. výročie zavedenia eura v Slovinsku
 2018 – Svetový deň včiel
 2019 – 100. výročie založenia univerzity v Ľubľane
 2020 – 500. výročie narodenia Adama Bohoriča
 2021 – 200. výročie založenia prvého múzea v Slovinsku – Slovinské národné múzeum
 2022 – 150. výročie narodenia architekta Jožeho Plečnika

Detaily sa nachádzajú v príslušnej sekcii.

Identifikačné značky
 Národná identifikácia "SLOVENIJA" Značka mincovne    Značka mincmajstra jachta – Maarten Brouwer (2008 – dodnes) Iniciály rytca nie sú Nápis na hrane 2€  S L O V E N I J A ·

 Zberateľské neobehové mince 
 3 eurové pamätné mince 
Materiál: Jadro: meď-nikel (75% meď, 25% Ni); Krúžok: mosadz (78% Cu, 20% Zn, 2% Ni); Priemer mince: ; Hmotnosť: 15 g 
 Téma Rok vydania Náklad (ks) Predsedníctvo Rady Európskej únie 2008 200 000 100. výročie prvého letu motorovým lietadlom nad Slovinskom 2009 300 000 Ľubľana – Svetové hlavné mesto kníh 2010 300 000 20. výročie nezávislosti Slovinska 2011 300 000 100. výročie zisku prvej Slovinskej olympijskej medaily 2012 300 000 300. výročie sedliackeho povstania v meste Tolmin 2013 200 000 200. výročie narodenia fotografa Janeza Puhara 2014 150 000 500. výročie prvého tlačeného textu v Slovinčine 2015 138 000 150. výročie Slovinského červeného kríža 2016 114 500 100. výročie Májovej deklarácie 2017  2018

 30 a 100 eurové pamätné mince 
Slovinská národná banka vydáva spoločné témy pre obidve nominálne pamätné mince.

30€: Materiál: 92,5% striebro; Priemer mince: ; Hmotnosť: 15 g 

100€: Materiál: 90% zlato, Priemer mince: ; Hmotnosť: 7 g

 Téma Rok vydania Náklad (ks) 30€ 100€ Predsedníctvo Rady Európskej únie 2008 8 000 5 000 250. výročie narodenia Valentina Vodnika 2008 8 000 5 000 100. výročie prvého letu motorovým lietadlom nad Slovinskom 2009 8 000 6 000  100. výročie narodenia maliara Zorana Mušiča 2009 8 000 6 000 Ľubľana – Svetové hlavné mesto kníh 2010 6 000 4 000 Svetový pohár v skokoch na lyžiach v Planici 2010 7 000 5 000 20. výročie nezávislosti Slovinska 2011 3 500 2 500  Svetový šampionát vo veslovaní v meste Blede 2011 3 500 2 500  100. výročie zisku prvej Slovinskej olympijskej medaily 2012 3 500 2 500  Maribor – Európske hlavné mesto kultúry 2012 3 500 2 500  300. výročie sedliackeho povstania v meste Tolmin 2013 2 000 1 500 200. výročie narodenia fotografa Janeza Puhara 2014 2 000 1 500 500. výročie prvého tlačeného textu v Slovinčine 2015 2 500 1 500 150. výročie Slovinského červeného kríža 2016 2 000 1 000 100. výročie Májovej deklarácie 2017    2018  

 Referencie 

Euromince
Kategória:Euromince podľa krajín